پزیشکان ئامۆژگاریی خەڵکی دەکەن کە قاوە بە سادەیی بخورێتەوە و تێکەڵ نەکرێت، چونکە زیاتر سوودی هەیە.
هەروەک ماڵپەڕی "بۆڵدسکای" نوسیویەتی هەرکەسە بە ڕێگەیەک قاوە دەخواتەوە بەڵام ئەو کەسانەی کە بەدەست قەڵەوییەوە دەناڵێنن پێویست دەکات قاوە بە سادەیی بخۆنەوە بەبێ بوونی شەکر و شیر.
لە کوپێک قاوەی سادەدا نزیکەی ٤.٥ کالۆری تێدایە بەڵام بە تێکەڵکردنی لەگەڵ شیر بڕەکەی دەبێت بە ٥٦.٦ کالۆری.
قاوەی ڕەش وزەیەکی زۆر بە جەستە دەدات و توانای سەرنجدان زیاتر دەکات بە بەراورد بەو قاوەیەی تێکەڵ بە شیر دەکرێت کە وزەکەی لەدەستدەدات.
بەڵام خواردنەوەی قاوە بە سادەیی لە شەودا بەهۆی بوونی ئەو بڕی کافایینەی تیایدایە زیانی هەیە، هەربۆیە باشترە شەوان کاتێک قاوە دەخورێتەوە بڕێک شیری لەگەڵ تێکەڵبکرێت.
هەروەها ئەو کەسانەی کە کێشەی تەندروستییان هەیە وەکو تێکچوونی ترشەڵۆکی گەدە و تێکچونی میزەڕۆ باشترە خۆیان لە خواردنەوەی قاوەی ساددە بەدوربگرن.
جگە لەوانەش قاوەی ڕەش کۆمەڵێک سودی تەندروستی هەیە کە ڕێگرە لە گەشەکردنی خانە شێرپەنجەییەکان و بەهێزکردنی توانای سەرنجدان و بەدوربوون لە گۆشەگیری و مەترسییەکانی توشبوون بە نەخۆشییەکانی دڵ و شەکرە لە جۆری دووەم، ماندوێتی کەمدەکاتەوە و ژەهر لە جەستە دەکاتە دەرەوە.
f.q